༄༅། །རྡོ་རྗེ་འཇིགས་བྱེད་ཀྱི་ལམ་དུས་ཀྱི་དབང་ཆོག་བཞུགས་སོ། །
༄༅༅། །རྡོ་རྗེ་འཇིགས་བྱེད་ཀྱི་ལམ་དུས་ཀྱི་དབང་བླང་བ་ནི། འདིའི་དཀྱིལ་འཁོར་
ལ་དབང་ཐོབ་ཅིང་དམ་ཚིག་ལྡན་པ་དབང་ལམ་དུ་བྱེད་པར་འདོད་པས། དང་པོར་ལུས་ཀྱི་
དཀྱིལ་འཁོར་བསྒོམས་ཏེ། བུམ་བཟླས་བྱས་ནས། དབང་རྫས་རྣམས་ཚོགས་པའམ། ཡང་ན་
ཡིད་ཀྱིས་བསྒོམས་ལ། དེ་ཡང་རང་གི་གཉུག་མའི་ལུས་དཀྱིལ་ལས། ཡིད་ཀྱིས། འཁོར་བའི་
ལུས་འདི་ལོགས་སུ་ཕྱེ་སྟེ། སྭ་བྷ་ཝས་ཁྲུས་བྱས་ནས། ས་མ་ཡ་སྟེ། ཞེས་པས། རྡོ་རྗེ་འཇིགས་
བྱེད་དམ་ཚིག་པར་མོས། ས་མ་ཡ་ཧཱུཾ། ཞེས་པས་དཀྱིལ་འཁོར་གྱི་ཤར་སྒོ་ནས་ཞུགས་ཏེ།
དཀྱིལ་འཁོར་གྱི་དབུས་ཀྱི་བླ་མ་རྡོ་རྗེ་འཇིགས་བྱེད་ལ་མཎྜལ་ཕུལ།
རོ་ལངས་མ་ཡིས་
མགྲིན་འཁྱུད་པའི། །ཞེས་སོགས་ལན་གསུམ་གྱིས་གསོལ་བ་གདབ། དེ་ནས་བླ་མས་དམ་ལ་
བཞག་པ་ལ་སོགས་པ་མཛད་པར་བསམ་ཞིང༌། དངོས་སུ་རང་གིས། ཁྱོད་ཀྱིས་སྨད་པར་མི་བྱ་
ཞིང༌། །དམ་ཚིག་དང་འགལ་མི་བྱ་སྟེ། །དམྱལ་ལ་སོགས་པར་འགྲོ་འགྱུར་རོ། །ༀ་པཉྩ་ཨ་མྲི་
ཏ་ཨུ་ད་ཀ་ཋ། ཞེས་པས་མནའ་ཆུ་བླུད་ཅིང་། དམ་ལ་བཞག་ལ། དེ་ནས་སྭ་བྷ་ཝས་རང་ཉིད་
སྟོང་པར་གྱུར། སྟོང་པའི་ངང་ལས་ཡཾ་ལས་རླུང་གིས་དཀྱིལ་འཁོར་གྱི་སྟེང་དུ། ཨཱཿལས་རྡོ་རྗེ་
-324-

སྔགས་ལ་འཇུག་པའི་སྒོ་ལས། འཇིགས་བྱེད་ཀྱི་ཆོས་སྐོར། ༥༧༽
ཆོས་དཀར་དམར་དབུ་སྐྲའི་སིལ་བུ་ཅན།
འོད་ཟེར་དཔག་མེད་འཕྲོ་བ་བཞེངས་པའི་རྐང་
མཐིལ་དུ་བྷྱཿདམར་པོ། སུམ་མདོར་རཾ་ལས་མེའི་དཀྱིལ་འཁོར་གྲུ་གསུམ་དམར་པོ་རབ་ཏུ་
འབར་བ། སྙིང་ཁར་ལཾ་ལས་སའི་དཀྱིལ་འཁོར་གྲུ་བཞི་སེར་པོ། དབུས་སུ་བདུད་རྩིའི་ཧཱྃ་སྔོ་
སྐྱ་དང༌། ཟུར་བཞིར་ལཾ་གིས་མཚན་པ། སྤྱི་བོར་ཆུའི་དཀྱིལ་འཁོར་ཟླུམ་པོ་དཀར་པོའི་དབུས་
སུ་བདུད་རྩིའི་བུམ་པ་ཐུར་དུ་ལྟ་བའི་ཁ་ལ་ཧཾ་ཡིག་འཁྱོག་པོའི་བདུད་རྩི་ཆར་པ་དཀར་སིལ་
སིལ་འཛག་པ་བསྒོམས་ནས། བླ་མའི་ཐུགས་ཀའི་ཧཱུཾ་གི་འོད་ཀྱིས་འོག་གི་རླུང་གི་དཀྱིལ་
འཁོར་བསྐུལ་བས་མགར་བའི་སྦུད་པས་བུས་པ་ལྟར། ཛྙདམར་པོ་ལས་མེ་ལྕེ་དྲག་པོ་འབར།
རྩ་བོ་ཆེ་གཉིས་ནས་ཞུགས། སུམ་མདོའི་མེ་དང་འདྲེས། ཤིན་ཏུ་འབར་བ་ལྟེ་བའི་གཏུམ་མོ་
རང་བྱུང་གི་མེ་དྲག་ཏུ་འབར་བ་དང་འདྲེས་པས་སྙིང་ཁའི་ས་བསྲེགས་པ་ཧཱུྃ་གི་བཅུད་ཀྱིས་
གསོས་པ་ཆེས་ཆེར་འབར་བ་མགྲིན་པའི་མེ་དང་འགྲོགས་པ་ཉི་མ་བྱེ་བའི་འོད་ཟེར་འཕྲོ་བས་
སྤྱི་བོ་ཆུའི་དཀྱིལ་འཁོར་བསྐོལ་ཞིང༌། བདུད་རྩིའི་བུམ་པ་ཧཾ་ཡིག་དང་བཅས་པ་ལས། བདུད་
རྩིའི་ཆར་པ་རྒྱ་ཆེར་བབས་པས་ལུས་ཀྱི་མེ་སྣ་ཐམས་ཅད་གསོས་པ་ཤིན་ཏུ་ཕྲ་བའི་འོད་ཀྱིས་
ནམ་མཁའ་དང་མཉམ་པའི་རྡོ་རྗེ་འཇིགས་བྱེད་ཀྱི་སྐུ་གསུང་ཐུགས་སྙིང་པོའི་ལྷ་ཚོགས་ཐམས་
ཅད་རང་གི་ལུས་ལ་རྒྱ་མཚོར་ཁ་བ་བབས་པ་ལྟར་ཞུགས་པར་བསམ་ཞིང༌། བྱི་ལའི་བྲུན་དང༌།
ཟླ་མཚན་ཅན་གྱི་འདོམས་རས་དང༌། གུ་གུལ་རྣམས་བསྲེགས་པའི་དུད་པས་བདུག། རོལ་
མོའི་སྒྲ་དྲག་པོ་བྱ་ཞིང༌། ཨོཾ་ཏིཥྛ་མ་ཧཱ་བཛྲ་ཀྲོ་དྷ་ཨ་བྷེ་ཤ་ཡ། ནྟཾ་བ་ཡ་ནྟཾ་བ་ཡ། ར་ར། ཙ་ལ་
ཡ་ཙ་ལ་ཡ། ཧཱུྃ་ཨ་ཧཾ་ཛྙཞེས་ཡང་ཡང་བརྗོད་པས་ཡེ་ཤེས་ཕབ་པས་ལུས་འཕར་གཡོ་ལ་
སོགས་པའི་རྟགས་བྱུང་བ་ན། ཏིཥྛ་བཛྲ། ཞེས་པས་བརྟན་པར་བྱའོ། །
དེ་ནས། པྲ་ཏིཙཱ་བཛྲ་ཧོཿཞེས་པས་བླ་མ་ལ་མེ་ཏོག་དབུལ། དེ་ནས་བླ་མས། ༀ་པྲ་ཏི་
གྲིརྣ་སྭ་མི་མཾ། མ་ཧཱ་བ་ལ་ༀ། ཞེས་གསུངས་ཤིང༌། མེ་ཏོག་ཕྲེང་བས་མགོ་བོར་དབང་བསྐུར་
-325-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ཏེ། བཛྲ་པཱ་ཤྱ། ཞེས་པས་དཀྱིལ་འཁོར་བསྟན་ལ། རང་བཞིན་གྱིས་ནི་དག་པའི་བདག། ལུས་
ནི་རང་བཞིན་དྲི་མ་མེད། །དཔའ་དང་དཔའ་བོ་དབང་མོའི་གནས། །དཀྱིལ་འཁོར་ལ་ནི་བུ་
ཁྱོད་ལྟོས། །དེ་ནས་གནས་དང་ཉེ་ནས་སོགས། །བདག་ཉིད་དཀྱིལ་འཁོར་ལུས་དཀྱིལ་
འཁོར། །འཇམ་དཔལ་གཤིན་རྗེ་གཤེད་པོ་ནི། །ཡན་ལག་ཡན་ལག་ཉེར་བསྟན་བྱ། །ཞེས་
བརྗོད་དེ། སྤྱི་བོ་སྣ་ཚོགས་རྡོ་རྗེ་ཞེས་པ་ནས་ཕྲ་དོག་གཤིན་རྗེ་གཤེད་ཀྱི་བར་རྟེན་དང་བརྟེན་
པར་བཅས་པའི་དཀྱིལ་འཁོར་རྫོགས་པར་བལྟས་ནས་མདོར་ན་རང་ཉིད་ལ་ཡེ་ཤེས་མྱང་
འདས་དང༌། རྣམ་ཤེས་འཁོར་བའི་ཆ་གཉིས་ལས། ཡེ་ཤེས་ཀྱི་ཆ་ལུས་རགས་པའི་རྟེན་རྣམས་
སྣོད། །རྩ་ཁམས་ཕྲ་བའི་ཆ་རྣམས་བརྟེན་པ་ལྷ་ཡིན་ཅིང་། དེ་ལ་ཡང་བླ་མ་དང༌། ཡིད་དམ་གྱི་
ལྷ་ཡི་ལུས་ཀྱི་རྟེན་དང་། བརྟེན་པའི་དཀྱིལ་འཁོར་ཐམས་ཅད་དབྱེར་མེད་དུ་འདྲེས་པ་ཡིན་ནོ། །
འོ་ན་འདི་ན་གཞལ་ཡས་ཁང་གྲུ་བཞི་པ། སྒོ་བཞི་པ། རྩིག་པ་ལྔ་དང་ལྡན་པ། རྟ་
བབས་བཞིས་མཛེས་པ་ལ་སོགས་པའི་རྣམ་པ་མི་སྣང་བས་གཞལ་ཡས་ཁང་ཇི་ལྟར་ཡིན་
སྙམ་ན། རྡུལ་ཚོན་གྱི་དཀྱིལ་འཁོར་ལ་ཡང་ཕྱོགས་ཐམས་ཅད་སྲུང་བའི་འཁོར་ལོས་བསྐོར་
བའི་ནང་ན་གཞལ་ཡས་ཁང་དང༌། གཞལ་ཡས་ཁང་གི་ནང་ན་རྩིག་པ་བསླང་བའི་སྟེང་ན་ཕ་
གུ་དང༌། དེའི་སྟེང་ཤར་བུ་དང་། དེའི་སྟེང་ན་མདའ་ཡབ་ལ་སོགས་པ་མི་སྣང་བས་གཞལ་
ཡས་ཁང་མ་ཡིན་པར་འགྱུར་རོ། །དེ་ནི་བློས་སྒོམ་པ་ཡིན་པས་འགལ་ལམ་སྙམ་ནས། འདིར་
ཡང་ཕྱིའི་རྣལ་འབྱོར་རགས་པའི་ངོར་དེ་དང་དེར་བསྒོམ་པར་བྱ་བ་དེ་ཉིད་ནང་གི་རྣལ་འབྱོར་ཕྲ་
བའི་ངོར་སྲུང་བའི་འཁོར་ལོའི་དབུས་ན་གཞལ་ཡས་ཁང་གྲུ་བཞི་པ། སྒོ་བཞི་པར་བསྒོམ་པར་
བྱ་བ་དང༌། རྩ་ཁམས་དེ་རྣམས་ཀྱང་གཞལ་ཡས་ཁང་གི་དབུས་ཀྱི་ལྷ་དེ་དང་དེར་བསྒོམ་པར་
བྱ་བ་ཡིན་ནོ་ཞེས་བརྡ་སྤྲད་དེ། ལུས་ཀྱི་དཀྱིལ་འཁོར་ལེགས་པར་ཁོང་དུ་ཆུད་པར་བྱས་ནས་
མངོན་སུམ་དུ་མཐོང་བ་ལྟར་སྒོམ་མོ། །དེ་ནས་གསལ་སྣང་ཅུང་ཟད་ཐོབ་པའི་ཚེ། རང་གིས་
-326-

སྔགས་ལ་འཇུག་པའི་སྒོ་ལས། འཇིགས་བྱེད་ཀྱི་ཆོས་སྐོར། ༥༧༽
ཕྱག་དང་མཎྜལ་ཕུལ། ཐལ་མོ་སྦྱར་ཏེ། རྡོ་རྗེ་ཅན་གྱི་སངས་རྒྱས་ལ། །འགྲོ་བ་སྐྱོབ་ཕྱིར་
དབང་བསྐུར་ནི། །ཡོན་ཏན་འབྱུང་གནས་གང་སྩལ་བ། །དེ་ལྟར་བདག་ལའང་སྩལ་དུ་
གསོལ། །ཞེས་ལན་གསུམ་གྱིས་གསོལ་བ་བཏབ་པ་དང་། དེ་ནས་རང་དང་ཐོད་པའི་བུམ་ཆུ་
རྣམས་བསང་སྦྱང་བྱས་ཏེ། སྟོང་པའི་ངང་ལས་ཧཱུཾ་དང་རྡོ་རྗེ་ལས། ཞེ་སྡང་གཤིན་རྗེ་གཤེད་
ཡབ་ཡུམ་དུ་བསྐྱེད་པ་ལ་ཡེ་ཤེས་པ་གཞུག། དབང་བསྐུར། རྒྱས་གདབ། མཆོད་དེ་ཡབ་ཡུམ་
སྙོམས་འཇུག་བྱས་པ་ཞུ་བ་ལས་བྱུང་བའི་ཆུར་གྱུར། དེ་ནས་རང་ཉིད་ཀྱིས། དེ་བཞིན་
གཤེགས་པ་ཐམས་ཅད་ཀྱིས་བདག་ལ་མངོན་པར་དབང་བསྐུར་དུ་གསོལ། ཞེས་གསོལ་བ་
བཏབ། རང་གི་སྙིང་ཁའི་འོད་ཟེར་གྱིས་དབང་གི་ལྷ་ཐམས་ཅད་སྤྱན་དྲངས་ཏེ། རིགས་ལྔས་
དབང་བསྐུར་བའི་གཙོ་བོ་མཛད། ཡུམ་ལྔ་རྣམས་ཀྱིས་དབང་བསྐུར་བའི་ཕྱག་ལེན་མཛད།
སེམས་དཔའ་དང་སེམས་མ་རྣམས་ཀྱིས་བཀྲ་ཤིས་དང་བསྔགས་པ་མཛད། ཁྲོ་བོ་དང༌། ཁྲོ་
མོ་རྣམས་ཀྱིས་བགེགས་བསྐྲད། མཆོད་པའི་ལྷ་མོ་རྣམས་ཀྱིས་མེ་ཏོག་གི་ཆར་འབེབས་པ་
དང་། གླུ་གར་དང༌། རོལ་མོའི་སྒྲ་སྒྲོག་པ་ལ་སོགས་པ་ངོ་མཚར་བའི་ལྟས་དུ་མ་དང་ལྡན་པས་
དབང་བསྐུར་བར་བསམ་ཞིང༌། སངས་རྒྱས་ཀུན་གྱི་བུམ་པའི་དབང༌། །དེ་རིང་ཁྱོད་ལ་བསྐུར་
བར་བྱ། །སངས་རྒྱས་ཀུན་ཏུ་རབ་སྒྲུབ་ཕྱིར། །བུམ་པའི་དབང་མཆོག་ཁྱོད་ཀྱིས་ལོང༌། །ཞེས་
བརྗོད་ཅིང་། རྣམ་རྒྱལ་གྱི་ཁ་རྒྱན་གྱིས་ཆུ་བླངས་ནས་སྤྱི་བོར་བླུགས་ཏེ། སངས་རྒྱས་ཀུན་གྱི་
གསང་གསུམ་གྱི། །རྡོ་རྗེ་ཆེན་པོའི་གནས་ལས་བྱུང༌། །ཁམས་གསུམ་པ་ཡིས་ཕྱག་བྱས་པ།
དབང་བསྐུར་བ་ནི་སྦྱིན་པར་བྱ། །ཨོཾ་བཛྲ་བྷ་ཝ་ཨ་བྷི་ཥིཉྩ་ཧཱུཾ། ཞེས་གསུངས་ཤིང་ལྷ་སོ་སོ་
ཚང་བའི་རྣམ་རྒྱལ་གྱི་བུམ་པས་དབང་བསྐུར་བས་ལུས་ཐམས་ཅད་ཡེ་ཤེས་ཀྱི་བདུད་རྩིས་སྐྱ་
མེར་གྱིས་ཁེངས། ངག་སྡུག་བསྔལ་སྐྱེད་པར་བྱེད་པའི་རླུང་གི་འགྱུ་བ་ཐམས་ཅད་དང་བྲལ།
སེམས་རྣམ་པར་རྟོག་པ་ཐམས་ཅད་འོད་གསལ་གྱི་དབྱིངས་སུ་ཞི་སྟེ། ཆུའི་ལྷག་མ་ཡར་ལུད་
-327-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
པ་ལས་མི་བསྐྱོད་པས་དབུ་བརྒྱན་པར་གྱུར་པ་ལ། མཆོད་ཡོན་ལ་སོགས་པས་མཆོད་དེ། དེས་
ཆུའི་དབང་ཐོབ། ཞེ་སྡང་གི་དྲི་མ་སྦྱངས། རྣམ་ཤེས་ཀྱི་ཕུང་པོ་གནས་གྱུར། ཆོས་དབྱིངས་ཡེ་
ཤེས་མངོན་དུ་བྱས། ཞེ་སྡང་གཤིན་རྗེ་གཤེད་དུ་གྱུར་ཏེ། དེའི་འཕྲིན་ལས་ལ་དབང་ངོ་ཞེས་
རྟོགས་པ་སྐྱེད་དོ། །
དེ་ནས་རང་ཉིད་དང་ཅོད་པན་ཨཾ་དང་རིན་པོ་ལས་སེར་སྣ་གཤིན་རྗེ་གཤེད་ཡབ་ཡུམ་
དུ་བསྐྱེད་པ་ལ། སངས་རྒྱས་ཀུན་གྱི་ཅོད་པན་དབང་། །ཞེས་པ་ལ་སོགས་པའི་ཁྱད་པར་མ་
གཏོགས་སྔར་གྱི་ལྟར་ཤེས་པར་བྱས་ནས། ཅོད་པན་དབང་མཆོག་ཁྱོད་ཀྱིས་ལོང། །ༀ་རཏྣ་
ཨ་བྷི་ཥིཉྩ། ཞེས་པས་མགོ་བོ་ལ་བཅིངས་ཏེ། བུམ་ཆུས་དབང་བསྐུར། དྲི་མ་དག། རིན་ཆེན་
འབྱུང་ལྡན་གྱིས་དབུ་བརྒྱན་པ་ལ་མཆོད་པ་རྣམས་ཀྱིས་མཆོད་དེ། ཅོད་པན་གྱིས་དབང་ཐོབ།
ང་རྒྱལ་དང་སེར་སྣའི་དྲི་མ་སྦྱངས། ཚོར་བའི་ཕུང་པོ་གནས་གྱུར། མཉམ་པ་ཉིད་ཀྱི་ཡེ་ཤེས་
མངོན་དུ་བྱས། རིན་ཆེན་འབྱུང་ལྡན་དུ་གྱུར་ནས་དེའི་འཕྲིན་ལས་ལ་དབང་ངོ་ཞེས་རྟོགས་པ་
སྐྱེད་དོ། །དེ་ནས་རང་ཉིད་དང༌། རྡོ་རྗེ། ཛི་དང་པད་མ་ལས་འདོད་ཆགས་གཤིན་རྗེ་གཤེད་ཡབ་
ཡུམ་དུ་བསྐྱེད་ལ། བདག་པོའི་དབང་བསྐུར་ཁྱོད་ལ་བསྐུར། །གཤིན་རྗེ་གཤེད་པོའི་བརྟུལ་
ཞུགས་ཉིད། །འདི་དེ་སངས་རྒྱས་ཐམས་ཅད་དེ། །རྡོ་རྗེ་བདེ་བ་གྲུབ་པ་ཟུང་། །ༀ་མ་ཧཱ་བཛྲ་
ཧཱུཾ། ཞེས་སྙིང་ཁར་རེག་ནས་ལག་པ་གཡས་པས་བཟུང་སྟེ། ལན་གསུམ་གསོར་ཆུས་དབང་
བསྐུར། འོད་དཔག་མེད་ཀྱིས་དབུ་བརྒྱན། རྡོ་རྗེའི་དབང་ཐོབ། འདོད་ཆགས་ཀྱི་དྲི་མ་སྦྱངས།
འདུ་ཤེས་གནས་གྱུར། སོ་སོར་རྟོགས་པའི་ཡེ་ཤེས་མངོན་དུ་བྱས། འདོད་ཆགས་གཤིན་རྗེ་
གཤེད་དུ་གྱུར་ནས་དེའི་འཕྲིན་ལ་དབང་ངོ་ཞེས་རྟོགས་པ་སྐྱེད་པར་བྱའོ། །
དེ་ནས་རང་ཉིད་དང༌། དྲིལ་བུ་ཁཾ་དང་རལ་གྲི་ལས་ཕྲག་དོག་གཤིན་རྗེ་གཤེད་ཡབ་
ཡུམ་དུ་བསྐྱེད་པ་ལས། འདི་ནི་རྣལ་འབྱོར་མ་ཀུན་གྱི། །ཤེས་རབ་དབྱངས་ཀྱི་རྗེས་འགྲོར་
-328--

སྔགས་ལ་འཇུག་པའི་སྒོ་ལས། འཇིགས་བྱེད་ཀྱི་ཆོས་སྐོར། ༥༧༽
བཤད། །ཁྱོད་ཀྱིས་ཀྱང་ནི་རྟག་ཏུ་བཅང༌། །བྱང་ཆུབ་མཆོག་ཏུ་རྒྱལ་བས་བཞེད། །བཛྲ་གྷཎྜེ་
ཨཱཿཞེས་པས་ལག་པ་གཡོན་པས་བཟུང་ནས། ལག་པ་པད་སྐོར་བྱས་ལ། སླར་ཡང་ཕབ་ནས།
གཡོན་པས་དྲིལ་བུ་དཀུར་བརྟེན་ཅིང༌། གཡས་པས་རྡོ་རྗེ་སྙེམས་པའི་ཚུལ་གྱིས་སྙིང་ཁར་
བཟུང་སྟེ། ཡི་གེ་བརྒྱ་པ་བརྗོད། ཨོཾ་བཛྲ་ཨ་དྷི་པ་ཏི་སྟཱཾ་ཨ་བྷི་ཥིཉྩ། ཏིཥྛ་བཛྲ་ས་མ་ཡ་སྟཱཾ།
ཞེས་པས་ལག་པ་གཉིས་འཁྱུད་པའི་ཕྱག་རྒྱ་བྱས་ཏེ། དཔའ་བོའི་ལག་ཏུ་རྡོ་རྗེ་དྲིལ། །བཟུང་
ངོ་འཁོར་ལོ་གསུམ་གྱི་བདག། རང་བཞིན་གྱིས་མཛེས་དགའ་བ་ནི། །ཕྱག་རྒྱ་ཆེན་པོར་བྱིན་
གྱིས་བརླབས། །ཞེས་བརྗོད། ཆུས་ཀྱང་དབང་བསྐུར། དོན་གྲུབ་ཀྱིས་དབུ་བརྒྱན། དྲིལ་བུའི་
དབང་ཐོབ། ཕྲག་དོག་གི་དྲི་མ་སྦྱངས། འདུ་བྱེད་གནས་གྱུར། བྱ་གྲུབ་ཡེ་ཤེས་མངོན་དུ་བྱས།
ཕྲ་དོག་གཤིན་རྗེ་གཤེད་དུ་གྱུར། དེའི་འཕྲིན་ལས་རབ་འབྱམས་ལ་དབང་བར་སྒོམ་མོ། །དེ་
ནས་རང་ཉིད་བྷཾ་དང་འཁོར་ལོ་ལས་གཏི་མུག་གཤིན་རྗེ་གཤེད་ཡབ་ཡུམ་དུ་བསྐྱེད་པ་ལ། རྡོ་
རྗེ་དྲིལ་བུ་མགོ་བོར་བཞག་ནས། ཨོཾ་ཤྲཱི་ཙཀྲ་ཨ་དྷི་པ་ཏི་སྟེ། ཨ་བྷི་ཥིཉྩཱ་མི་ན་མ། ཀྱེ་དཔལ་ཆེ་
གེ་མོ་ཞེས་བྱ་བའི་དེ་བཞིན་གཤེགས་པའོ་ཞེས་བརྗོད་དེ། ཆུ་དབང་བསྐུར། རྣམ་སྣང་གིས་
དབུ་བརྒྱན། མིང་གི་དབང་ཐོབ། གཏི་མུག་གི་དྲི་མ་སྦྱངས། གཟུགས་ཕུང་གནས་གྱུར། མེ་
ལོང་ལྟ་བུའི་ཡེ་ཤེས་མངོན་དུ་བྱས། གཏི་མུག་གཤིན་རྗེ་གཤེད་དུ་གྱུར་ཏེ། དེའི་འཕྲིན་ལས་
ལ་དབང་ངོ་ཞེས་རྟོགས་པ་སྐྱེད་དོ། །
དེ་ལྟར་དབང་ལྔ་པ་ཐོབ་པས་སྤངས་བྱ་མ་རིག་པ་ལྔ་སྤངས། ཐོབ་བྱ་ཡེ་ཤེས་ལྔ་ཐོབ་
པས་རིག་པའི་དབང་སྟེ་དབང་འདི་ཐོབ་པས། བྱ་བ་དང༌། སྤྱོད་པའི་རྒྱུད་ཉན་པ་དང༌། སྔགས་
སྒྲུབ་པ་ལ་དབང་བར་གྱུར་ཏེ། དབང་ལྔ་ཐོབ་པའི་རྒྱུ་ལས་ནི། རྣམ་དག་སངས་རྒྱས་རིགས་
ལྔའི་དབང༌། །མ་རིག་བྲལ་བའི་རིག་པ་ལས། །ཡེ་ཤེས་ལྔ་ནི་ཐོབ་པར་བྱེད། །ཅེས་བརྗོད་ལ།
དོན་སྒོམ་མོ། །དེ་ནས་རང་དང༌། རྡོ་རྗེའི་ཧཱུཾ་དང༌། རྡོ་རྗེ་ལས་མི་བསྐྱོད་པ་ཡབ་ཡུམ་དུ་བསྐྱེད།
-329-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
རང་གི་སྙིང་ཁའི་འོད་ཟེར་གྱིས་དབང་གི་ལྷ་རྣམས་སྤྱན་དྲངས་ནས། འདི་དེ་སངས་རྒྱས་
ཐམས་ཅད་དེ། །ཕྱག་ན་རྡོ་རྗེའི་ཕྱག་ན་གནས། །ཁྱོད་ཀྱིས་ཀྱང་ནི་རྟག་ཏུ་བཅང